English: The sex video clips are not related to the Patidar community, Lalji Patel, convener of Sardar Patel Group, said.
Telugu: ఆ సెక్స్ వీడియోలు పాటీదార్ వర్గానికి చెందిన వారివి కాదని సర్దార్ పటేల్ గ్రూప్ కన్వీనర్ లాల్జీ పటేల్ అన్నారు. మరోవైపు కాంగ్రెస్ హార్దిక్ పటేల్‌కు మద్దతుగా నిలుస్తోంది. బీజేపీ ఇలాంటి వీడియోలను బయటపెట్టి దిగజారిపోయిందని, అలా వీడియోలను బయటపెట్టడం ద్వారా పౌరుడి ప్రాథమిక హక్కైన ప్రైవసీని ఉల్లంఘించిందని కాంగ్రెస్ నేత శక్తి సిన్హ్ గోహిల్ మండిపడ్డారు. ఇక, కేంద్ర మంత్రి హార్దిక్ తీరుపై ఆగ్రహం వ్యక్తం చేశారు. హార్దిక్ పటేల్ వీడియోలతో బీజేపీకి ఏ మాత్రం సంబంధం లేదని, బీజేపీపై బురదజల్లే బదులు ఆ వీడియోలపై పోలీసులకు హార్దిక్ ఫిర్యాదు చేయాల్సిందని రోడ్డు రవాణ, హైవేల సహాయ మంత్రి మన్షుక్ మాందవియ మండిపడ్డారు.